Ճիշտ է՝ այնտեղ նշվում է նաեւ, որ պետք է հաշվի առնվի պետությունների տարածքային ամբողջականության սկզբունքը, սակայն պետք է ըմբռնել, որ 1991թ. սեպտեմբերի 2-ին կայացած հանրաքվեն հենց այդ սկզբունքի հարգման եւ կիրառման արդյունք էր՝ անկախ նրանից՝ պաշտոնական Բաքուն ճանաչու՞մ է դրանց արդյունքները, թե՞ ոչ։ Եվ հիմա հայկական դիվանագիտության խնդիրը պետք է լինի այդ հանրաքվեի արդյունքների միջազգայնորեն լեգիտիմացումը, ինչը հնարավոր է միմիայն ԼՂՀ-ի՝ բանակցային գործընթացում ներգրավվելու միջոցով։